text: BrúðarkalendarinKomandi brúdleypSkráset brúdleypBrúdleypsgreinarVeitararSkráset veitaraHjálpartólSangsavnMinnis-listiBrúdleyps kostnaðurYnskilistinAlt samlað
text: #000000
text: Óttaðist ikki epilepsi á brúðardegnum
text: #000001
text: Veitslan: í Bygdarhúsinum í Leirvík
text: #000004
text: Fíggjarætlanin hevur ofta ein avgerandi leiklut viðvíkjandi støddini á brúdleypinum. Eg kann ærligt viðganga, at vit møguliga ikki raðfestu “flottan” mat serliga høgt, ei heldur gjørdu vit/eg/vinkonurnar nakað serligt burturúr borðprýðinum, men eg fekk Turið Jóhannesen, eigaran av Orkis, at prýða hølini – bæði í kirkjuni og í bygdarhúsinum. Tað skulu heilt øðrvísi brillur uppá, tá hugsað verður um munin millum at prýða heima og at prýða stór høli og stór borðhald. Tí er gott við góðari og kønari hjálp.Vit ynsktu at hava høli, har góðar umstøður vóru til tónleikin. Sera umráðandi er, at felagssangurin koyrir væl til eitt brúdleyp, so vit høvdu forsangarar og tónleikarar við ymiskum ljóðførum, sum vóru við til at fáa stemningin uppaftur betri. Eisini haldi eg sjálv, at uppvørpa er eitt “must”. At vit ella gestirnir kundu vísa gamlar upptøkur ella polterabend osfr. Tað er gull vert!
text: #000007
text: Hví júst hetta slag av brúdleyp: Vit vildu hava vígsluna í onkrum av ”Guds húsi”, tí at trúðarlívið hevur nógv at týða fyri okkum. Og vit valdu at hava eitt stórt brúdleyp, tí tað hóskaði væl til okkum sum persónar. Vit hava skikkað okkum so mikið væl (haha), at vit høvdu einki at goyma. Nei tvætl, vit hava vinfólk, ið eru væl skorin fyri tungubandinum, og familju og vinir við sera góðari rødd, so vit vistu, at framførslur av ymiskum slag fóru at verða. Og vit angra enn tann dag í dag, at vit ikki høvdu nakran at taka borðhaldið uppá video!
text: #000008
text: “Á sjálvum brúðardegnum hugsaði eg als ikki um sjúkuna. Eg hevði sagt við meg sjálva, at tað einki hjálpti at stúra, og at eg ikki kundi brúka tað til nakað sum helst.”
text: #000009
text: Óttin um at fáa herðindi á brúðardegnum: Tað eru fáir dagar, ein hevur so nógv at hugsa um, sum til brúðardagin, og tað er óivað ikki óvanligt, at “stressfaktorar” spøkja. Og tá tú hevur eina slíka sjúku sum epilepsi, er tað altavgerandi, at tú “hevur følaran úti” og steðgar, áðrenn strongdin vindur ov nógv uppá seg. Eg minnist, at til fyrireikingarnar frammanundan vóru vit als ikki strongd og vit dugdu væl at taka tað róligt. Og til vígsluna og veitsluna ber jú ikki til at hava tamarhald á øllum, so júst tað var ikki nakað, ið gjørdi okkum strongd. Men dagin fyri brúðardagin var tað eitt lítið sindur øðrvísi. Størsti óttin hjá mær var, at eg ikki kláraði at sovna dagin fyri. Svøvnur, trúgvi eg, er ein tann størsti faktorurin, ið spælir inn, tá ein hugsar um eina góða byrjan uppá brúðardagin – og serliga fyri ein, ið hevur niðurfalssótt. Men tíbetur gjørdist mín ótti ikki veruleiki. Eg fekk eina góða nátt náttina fyri, so útlitini fyri at fáa ein góðan brúðardag viðvíkjandi epilepsi vóru tryggjandi.Á sjálvum brúðardegnum hugsaði eg als ikki um sjúkuna. Eg hevði sagt við meg sjálva, at tað einki hjálpti at stúra, og at eg ikki kundi brúka tað til nakað sum helst.
text: #000010
text: Hyggi eg aftur á fyrireikingarnar, skerst tó ikki heilt burtur, at ein av og á hevur hug at lata sjúkuna vera við til at ávirka flestu avgerðirnar, tá ein fyrireikar brúdleypið. So sum: Skulu vit heldur hava eitt lítið brúdleyp, ístaðin fyri eitt stórt? Ella skulu vit møguliga bara fara av landinum at halda brúdleyp o.s.fr. Og tað er uttan iva nakað sum sjúkan kann hava vald yvir, men tá er tað sera umráðandi, at ein hvílir í teimum avgerðum, ein velur og ikki hevur agg yvir tilveruna. Er ein bangin fyri alt hetta stóra við fyrireikingunum og avgerðunum kann stressa ov nógv, so skal ein tilvitað góðtaka tað og ikki lata tað liggja sum ein kensla av kúgan ella iðran, tí sum sagt, tú kanst ikki brúka tað til nakað sum helst. Tað er mítt besta ráð: At vera tilvitaður um at góðtaka støðuna. Tað er øgiliga skjótt at taka synd í sær sjálvum – tað havi eg onkuntíð gjørt sjálv – men tað tænir ongum, og tað er so týdningarmikið at fanga og vera tilvitaður um.Brúðarkjólin: Klædnamerkið var Linea Raffaelli. Liturin var “offwhite” og kostaði uml. kr. 13.000.
text: #000011
text: Klæðini hjá brúðgóminum: Føroysk klæði, men fingu seymað “føroyskan vest” burtur úr sama tilfari sum brúðarkjólin. Traditionella sniðið við føroyskum knappum, men uttan nakað broderað mynstur.
text: #000012
text: Fíggjarætlan: Eg dugi ikki at siga júst, hvat endaliga figgjarætlanin varð. Men vit settu okkum væl inn í tingini og spurdu okkum fyri, fyri at brúdleypið ikki skuldi kosta óneyðuga nógv. Brúðarkjólin og slørið kostaði uml. kr. 13.000. Og veitslan varð hildin í bygdarhúsinum í Leirvík, har tað ikki var serliga dýrt tá á sinni. Okkum dámdu væl teirra menu og høvdu verið til fleiri onnur brúdleyp har, so vit vistu, hvat vit fingu. Eisini vóru umstøðurnar viðvíkjandi ljóði, uppvørpu o.ø sera góðar har.
text: #000013
text: Vit valdu eisini at raðfesta myndatøkuna høgt, hóast tað var ein av kostnaðarmiklastu útreiðslunum. Tað var ein púra tilvitað avgerð, sum vit eisini eru sera glað fyri í dag.Hasar nevndu útreiðslurnar (brúðarkjólin v/sløri, veitsluhølið og myndatøkan) vóru tær kostnaðarmiklastu hjá okkum.
text: #000014
text: “Vit viðmæla at gera eitt sindur burturúr myndum/upptøkum, ið ger, at ein kann taka seg sjálvan aftur til brúðardagin. Vit menniskju gloyma so skjótt, og myndir/upptøkur kunnu vera við til at fáa somu kenslur fram aftur, sum møguliga eru farnar eitt sindur við tíðini – sunt og gott fyri parlagið!”
text: #000015
text: Brúðarferðin: Vit fóru til Cypern, Sunwing Resort. Vit høvdu eingin børn tá, men hatta er annars eitt “ordans” familjustað. Vit vildu hava okkurt við eitt sindur av aktivitetsmøguleikum. So lokkaðu vit eisini eitt vinarpar hjá okkum við. Eitt sindur ótraditionelt, men vit dugdu kortini eisini at vera fyri okkum sjálvi og geva okkum kvalitetstíð sum par.Tað besta við brúðardegnum: At hetta er eitt grundarlag, sum vit byggja okkara framtíð á. Og at brúka til at hyggja afturá, tá ið stormar leika á. At síggja, hvussu nógv komu at gleðast saman við okkum. Góðar talur, góð ráð o.s.fr., sum ein annars ikki hevði fingið tikið við sær á lívsleiðini.
text: #000016
text: Eitt gott ráð til komandi brúðarpør:Vit viðmæla at gera eitt sindur burturúr myndum/upptøkum, ið ger, at ein kann taka seg sjálvan aftur til brúðardagin. Vit menniskju gloyma so skjótt, og myndir/upptøkur kunnu vera við til at fáa somu kenslur fram aftur, sum møguliga eru farnar eitt sindur við tíðini – sunt og gott fyri parlagið!Myndir: Miriam & Janus
text: #000017